Begudes alcohòliques: etiquetes que compten poc | Revista\nBegudes alcohòliques: etiquetes que compten poc\n: Begudes alcohòliques: etiquetes que compten poc\nDestil·lats, cerveses, vins i altres begudes etíliques no segueixen les mateixes normes que la resta de productes envasats per al consum alimentari. La llei permet l’ús d’un etiquetatge on no consten ni els valors nutricionals ni els riscos potencials per a la salut.\n[Pàg. 1] Begudes alcohòliques: etiquetes que compten poc\n[Pàg. 2] Què ha d’anar a l’etiqueta?\n[Pàg. 3] Preocupa el sucre, però no l’alcohol\n[Pàg. 4] Les calories de l’alcohol\n[Pàg. 5] Així afecta l’assimilació de nutrients\n[Pàg. 6] Què beus quan demanes…?\nL’alcohol és l’únic producte que es pot ingerir i que no està obligat a mostrar-ne la composició en l’etiqueta. La legislació exigeix els fabricants d’aliments envasats o begudes a desglossar tots els ingredients, a més del valor nutricional (calories, hidrats de carboni, proteïnes i altres macronutrients i micronutrients). Les begudes alcohòliques són l’única excepció a la regla i així ho preveu la legislació vigent. Pels efectes nocius per a la salut i l’enorme difusió del consum que tenen cal preguntar-nos a què respon aquest tracte excepcional i si no s’està privant al consumidor del dret de conèixer una informació que afecta directament la seva salut.\nUn consum elevat amb conseqüències greus\nEls adults europeus beuen uns 9,8 litres d’alcohol a l’any, segons un estudi de l’Organització Mundial de la Salut de la primavera passada. Espanya, amb 10 litres, se situa lleugerament per sobre de la mitjana. Aquest mateix estudi adverteix que l’alcohol és causant d’una de cada deu morts a la regió (un milió a l’any). En concret, l’alcohol és el responsable del 29% de les morts per càncer, del 20% de les cirrosis hepàtiques i el 19% de les malalties cardiovasculars. A més, el seu consum és a l’origen de molts accidents de trànsit, laborals o de baralles de tota classe.\nL’estudi posa un èmfasi especial en dues dades molt preocupants: la mortalitat elevada dels joves per l’alcohol (15,6% entre els 15 i 19 anys) i la reducció de l’esperança de vida en un 23% pel consum d’aquestes begudes. “L’alcohol no és una mercaderia ordinària i no s’ha de tractar com a tal. Per millorar la salut de tots els europeus necessitem un compromís renovat per a reduir-ne el consum i el mal que se li atribueix”, va assenyalar durant la presentació de l’informe la directora de la Divisió de Programes de Salut de l’OMS, Nino Berdzuli. Aquesta petició dels responsables sanitaris xoca amb una regulació laxa i un etiquetatge poc informatiu, ni sobre els ingredients ni sobre els seus riscos potencials.\nRiscos que s’oculten\nUn paquet de tabac ha d’advertir de manera molt visible sobre els riscos de fumar, amb missatges tan crus com “fumar mata”. L’etiquetatge de les begudes alcohòliques, tingui la graduació que tingui, no adverteix dels riscos que té, més enllà que no n’han de beure les dones embarassades. Tampoc s’apliquen les mateixes normes pel que fa a l’etiquetatge que obliguen tots els aliments processats a desglossar la informació nutricional. Expressament, l’article 16 del Reglament de la UE 1169/2011 sobre la informació alimentària facilitada al consumidor eximeix de fer-ho a totes les begudes amb un contingut en alcohol superior a l’1,2%. Per a la tecnòloga dels aliments, Beatriz Robles, això deixa el consumidor en una situació de vulnerabilitat informativa. “Al nostre país, un 13% de la població consumeix alcohol diàriament i moltes persones no són conscients que aquestes begudes aporten quilocalories per l’alcohol (7 kcal per gram) i per la resta dels seus components”. Tampoc es perceben els riscos en tota la magnitud.\nEts a la pàgina: [Pàg.. 1 de 6]\nVes a la pàgina següent Què ha d’anar a l’etiqueta? »


Salut reconeix que ha atès 91 nens a Catalunya amb desnutrició - Diari de Girona\nSalut reconeix que ha atès 91 nens a Catalunya amb desnutrició\nRuiz admet també que 10 dels casos estaven relacionats amb la falta d'aliments adequats\nBARCELONA | EFE/DDG El conseller de Salut, Boi Ruiz, va reconèixer que els serveis sanitaris de l'Institut Català de la Salut van atendre el 2012 i fins al juny de 2013 91 nens "amb diagnòstics clínics lligats amb la desnutrició", dels quals deu van ser per falta d'aliments adequats. Boi Ruiz va negar l'estiu passat que a Catalunya hi hagués casos de desnutrició infantil per la crisi i va criticar el síndic de greuges, Rafael Ribó, perquè aquest va publicar un informe en el qual denunciava que en aquesta comunitat hi havia més de 50.000 nens malnodrits i 750 casos de desnutrició.\nEn una resposta parlamentària que publicava ahir el Butlletí Oficial del Parlament en resposta a les diputades socialistes Marina Geli i Eva Granados, Ruiz reconeix l'existència d'aquests casos i explica que, la majoria, "estan lligats a patologies cròniques de base". Malgrat això, reconeix que "hi ha deu casos amb un codi social que recull problemes relacionats amb la falta d'aliments adequats". Ruiz informa que l'Agència de Salut Pública de Catalunya i el CatSalut col·laboren amb el Departament de Benestar Social i Família i el Departament d'Ensenyament per elaborar un protocol per detectar i seguir "situacions d'especial dificultat en l'alimentació de nens i adolescents".


Wikiloc | Ruta Puerto de la Madera\n143 6 47\nVista 128 vegades, descarregada 7 vegades\nUna de les rutes clàssiques que comuniquen la Vall de Chistau amb la Vall de Rioumajou (França). A l'altra banda del Port de la Madera o de Cauarère, al fons de la vall, hi havia una antiga serradora on es baixava la fusta. En els trams finals de la ruta encara es poden veure les restes de l'antic camí carreter.\nRuta senzilla, amb camí ben marcat.\nPartim de les immediacions del Refugi de Tabernés, al qual es pot accedir per una pista accessible per la major part de vehicles (no imprescindible 4x4). De totes maneres l'estat d'questes pistes pot ser molt variable d'un any per l'altre.\nLa pista és la que accedeix a les granges de Viadós i parteix de la carretera San Juan de Plan - Gistaín. Poc desprès de passar el campament de la Virgen Blanca i el càmping El Forcallo (uns 12 qm des de la carretera) la pista es divideix, a la dreta puja cap al Refugi de Viadós i a l'esquerra segueix cap a Tabernés; aquesta darrera és la que seguim.\nDeixem el vehicle poc abans del Refugi de Tabernés, al costat d'uns prats i d'un abreujador per bestiar. Som a una alçada de prop de 1700 m. i ens esperen més de 850 m. de desnivell.\nComencem a caminar tot deixant a la dreta la pista que puja al refugi. Seguim recte i en un parell de minuts passem el riu per un pont amb una tanca per bestiar. Forta pujada pel bosc i en 10 minuts arribem a un petit encreuament de camins. A partir d'aqui el camí és més pla i en 20 minuts més arribem al Vado Bachimala (1800 m.), lloc d'encreuament de torrents i camins.\nAbans de creuar cap dels torrents, agafem un camí que surt cap a l'esquerra i s'enfila fort per dins del bosc. Passarem per una torrentera rojenca que deixem a la dreta (normalment és el darrer punt per agafar aigua) i desseguida arribem a un coll amb restes d'una antiga cabana i bones vistes cap a Posets i Bachimala.\nDes d'aquí, cap a la dreta es veu ja el Port on ens dirigim. El camí traça una llarga diagonal cap a la dreta i és ben marcat fins arribar al Port.\nPocs minuts abans d'arribar-hi, i a principis de temporada si hi ha molta neu, podem trovar alguna congesta de neu que ens pot complicar una mica la vida. Si és el cas, és fàcil deixar el camí i trencar cap a la dreta, amunt, uns 10 minuts, per sortir a la carena poc abans del Port.\nPort de La Madera o Cauarère (2526 m.). Collada molt ampla amb bones vistes, des de la qual s'accedeix als veïns pics de Cauarère i Culfreda.\nEl camí cap a La Madera surt a l'esquerra\nTorrentera 2010 m.\nLa deixem a la dreta\nVista de Bachimala\nAl fons Posets i els Pics d'Eriste\nAl fons el port de la Madera. El camí gira a la dreta i comença una llarga diagonal fins a sota del port.


Comencem a teixir les aliances que ens demana el capítol 17 dels ODS. - INNOMNIUM\nEl passat 1 de juliol de 2020, Innomnium va tenir el plaer de signar un conveni de col·laboració amb l'Associació per a les Nacions Unides a Espanya (ANUE) amb l'objectiu d'impulsar projectes i programes vinculats als ODS de les Nacions Unides.\nL'Associació per a les Nacions Unides a Espanya és una organització no governamental creada el 1946 com una iniciativa social i apolítica amb l'objectiu fonamental de defensar i divulgar els principis de la pau i drets humans en el món per assolir una convivència pacífica entre tots els pobles.\nUn dels principals objectius de l'ANUE és proclamar, difondre i defensar els drets humans i les llibertats fonamentals de totes les persones, així com contribuir a promoure el manteniment de la pau i seguretat internacionals, el desenvolupament i la protecció ambiental a tot el món. És precisament aquest objectiu el que alinea Innomnium amb l'ANUE, ja que des d'Innomnium promovem l'emprenedoria per identificar, impulsar, implementar i certificar solucions innovadores als entorns econòmic, social i mediambiental, a través de projectes lligats amb els Objectius de Desenvolupament Sostenible (ODS).\nEn el focus principal dels ODS d'Innomnium trobem l'ODS 17, i és que creiem que perquè un programa de desenvolupament sostenible sigui exitós requereix aliances entre els governs, el sector privat i la societat civil. Aliances amb una visió i fites compartides, que col·loquen a la gent i al planeta en el centre i que són necessàries a nivell global, nacional, regional, comarcal i local.


Negroni, el clàssic que no passa mai de moda - Vermouth Padró & Co.\n31gen. gener 31, 2019\nNotícies còctel, Rojo Amargo\nHi ha diferents històries sobre la procedència d’aquest còctel, però la que més adeptes té és la que explica que procedeix del conegut comte Camillo Negroni qui, allà pels anys 20 del segle passat, freqüentava el conegut Caffè Casoni de Florència. Allà hi havia molta afició pels combinats, però aleshores el còctel de referència era l’Americà, creat per Cesare Campari. Un bon dia, Negroni va decidir demanar que afegissin un nou component al còctel més popular, la ginebra. Va ser així com va néixer el Negroni.\nPodem dir que el Negroni és tot un clàssic, però mai ha deixat d’estar d’actualitat, no hi ha bartender que es preui que no el prepari amb assiduïtat als seus clients. La quantitat de referències d’alcohol i les innumerables possibilitats que ofereix la mixologia han fet que neixin nous talents i es professionalitzi de nou un sector, que per allà pels inicis del segle XX estava en el seu punt d’esplendor. El retorn a la tradició està de moda i el Negroni ha pujat al tren de la tendència per a delectar als seus adeptes.\nGrans professionals de la mixologia han escollit el nostre Rojo Amargo de Padró & Co. com el vermut ideal per a elaborar un Negroni. Ells ho tenen molt clar, la potència amarga del Rojo Amargo competeix en igualtat de condicions amb el Campari, donant com a resultat un sabor inigualable per a qui reconeix en aquesta beguda al rei dels còctels.\nLa recepta del Negroni és senzilla: 1/3 de ginebra, 1/3 de bitter Campari i 1/3 de Vermouth Rojo Amargo de Padró & Co. Tot ben barrejat, amb gel, un twist de taronja i servit en un got mitjà o copa còctel. Però com sempre, la màgia comença a les mans del cocteler.


Dionís Guiteres declara a la fiscalia de Manresa sobre 1-O - Canal Taronja Comarques Centrals\nIniciNotíciesGeneralDionís Guiteres declara a la fiscalia de Manresa sobre 1-O\nL’alcalde de Moià, Dionís Guiteres, s’ha personat aquest dijous al matí davant la fiscalia de Manresa per a acollir-se al seu dret a no declarar. Ho ha fet en relació amb la causa oberta pel seu suport al referèndum del passat 1 d’octubre.\nA diferència de molts altres alcaldes, Guiteres s’ha presentat sol, als jutjats de Manresa. I és que explícitament l’alcalde de Moià va demanar per xarxes socials que ningú l’acompanyés. Els motius els ha volgut explicar a la sortida dels jutjats, i ha estat perquè considera que aquest procés és una pèrdua de temps. Tant per a la judicatura, com per a la gent que el volia acompanyar.\nGuiteres anava tan sol que fins i tot ha acudit a Manresa sense advocat. Per això, el fiscal ha sol·licitat al Col·legi d’Advocats de Manresa que li’n facilités un. Ha estat el degà del col·legi, Abel Pié, qui l’ha assistit, en virtut de l’oferta dels advocats manresans de donar suport als afectats pel procés.\nGuiteres ha volgut ser irònic i ha aprofitat les seves declaracions per a agrair als òrgans de l’estat que estiguin fabricant independentistes a marxes forçades.\nL’alcalde de Moià també tindrà un altra causa oberta, la relacionada amb el seu decret ordenant a la policia local que retornés els cartells del referèndum requisats. Pel moment, en les darreres hores, Guiteres ha rebut la petició del fiscal de lliurar el decret en qüestió.


Avís Legal – Unidad Química\nEn compliment de la Llei 34/2002, d’11 de juliol, de Serveis de la Societat de la Informació i de Comerç Electrònic, t’informem que el titular de www.unidadquimica.com és:\nRaó social: UNIDAD QUÍMICA\nAdreça: Carrer Primer de Maig, 5 – 17410 Sils, (Girona)\nTelèfon: +34 972 84 28 69\nCorreu electrònic: info@unidadquimica.com\nInscrita al Registre Mercantil de xxxxxx (Girona al Tom 617, Llibre 516 de la Secció 3a, Foli 98, Full 8894, Inscripció 1a i amb N.I.F. B17508573.)\nPROPIETAT DEL CONTINGUT DEL LLOC WEB\nTots els continguts del lloc web www.unidadquimica.com són de propietat exclusiva i mundial de UNIDAD QUÍMICA, incloent, sense limitació, disseny gràfic, logotips, imatges, textos, il lustracions, fotografies, marques i altres signes distintius, en qualsevol dels llenguatges de programació utilitzats o utilitzables, així com tot el software de funcionament i desenvolupament del lloc web. La reproducció, distribució, comunicació al públic, transformació, cessió i qualsevol altre acte o modalitat d’explotació, en qualsevol format online o offline que no hagi estat expressament autoritzada pel titutar dels drets d’explotació, queden expressament prohibides.\nUNIDAD QUÍMICA no concedeix cap llicència o autorització d’ús de cap tipus sobre els seus drets de propietat intel lectual i industrial o sobre qualsevol altra propietat o dret relacionat amb la pàgina web, i els serveis i productes oferts. Així mateix, la marca UNIDAD QUÍMICA és una marca registrada en l’activitat relacionada i de propietat de UNIDAD QUÍMICA.\nEn el cas de dades o continguts facilitats pels usuaris al lloc web www.unidadquimica.com i als seus subdominis, l’usuari concedeix a UNIDAD QUÍMICA el dret no exclusiu, exempt de drets d’autor i/o propietat intel lectual, de forma perpètua, irrevocable i totalment transferible a tercers, a utilitzar, reproduir, modificar, adaptar, publicar, traduir, crear serveis derivats, distribuir i exhibir aquestes ressenyes i comentari a tot el món i en qualsevol mitjà de comunicació.\nA UNIDAD QUÍMICA oferirem els serveis ofertats al nostres lloc web, velant sempre per l’adequat funcionament del mateix. No obstant, ens reservem el dret a interrompre l’accés al nostre lloc web o la prestació dels nostres serveis en qualsevol moment, ja sigui per motius tècnics, de seguretat, de control, de manteniment o per errors en el subministrament elèctric o qualsevol altra causa justificada.\nUNIDAD QUÍMICA no garanteix la disponibilitat i continuïtat del funcionament del present lloc web, fet pel qual la seva utilització es duu a terme per compte i risc de l’usuari, sense que en cap moment puguin exigir-se responsabilitats en aquest sentit. UNIDAD QUÍMICA no serà responsable en cas d’existir interrupcions, retards, errors, mal funcionament o altres inconvenients que tinguin el seu origen en causes que escapen del control de UNIDAD QUÍMICA. Sense perjudici del que s’estableix a l’art. 1105 del Codi Civil, es consideraran de força major tots aquells esdeveniments succeïts fora del control de UNIDAD QUÍMICA, com ara errors de companyies de tercers, actes o omissions de les autoritats públiques, falta d’accés a xarxes de tercers, apagades o altres fenòmens naturals o atacs de tercers especialitzats en seguretat o integritat dels sistemes informàtics, sempre que UNIDAD QUÍMICA hagi implantat les mesures de seguretat raonables d’acord amb l’estat de la tècnica.\nUnidad Química – Grupo químico especializado\nCarrer Primer de Maig, 5, 17410 Sils, Girona\n972 84 28 69 – 972 84 24 95\nCondicions d’us | Política de Cookies\n© Unidad Química 2019\nUtilitzem cookies per a assegurar que donem la millor experiència a l'usuari en la nostra web. Si continua utilitzant aquesta web assumirem que està d'acord.Acceptar


L'etapa d'ahir dimarts, va ser de 38 quilòmetres com la del dilluns, però molt més dura.\nEls participants van haver de creuar dos ergs (extensions de dunes) d'uns 3 quilòmetres cada un i seguidament van pujar dos colls força alts per saltar de vall a vall.\nEl terreny va ser durant tot el dia massa dur i pedregós, o excessivament tou (sorra), es per això que els temps dels corredors van ser tots més alts (L'Albert i en Quim van trigar 35 minuts aproximadament més que dilluns).\nTot i això, en David i en Jordi Font van gestionar molt bé l'etapa. L'Albert i en Quim continuen junts a bon ritme i la resta de l'equip està corrent també a la velocitat que els hi va bé, per avançar i gaudir alhora.\nTots estan bé, a part del cansament i algunes butllofes, no hi ha ningú amb problemes importants.\nA continuació us detallem l'ordre de la tercera etapa i de la classificació general:\nDarrerament, quan em pregunten si l'actual crisi econòmica m'afecta, els hi contesto que efectivament m'afecta, i a més, d'una manera brutal. Els hi dic que es poden imaginar fins a quin punt estic en crisi que jo, abans corria pel desert en cotxe i en moto, després ja només em podia permetre de fer-ho en bici, i ara, amb la punyetera crisi, ja únicament hi puc venir a fer curses a peu!!\nEvidentment, això és una conya, doncs independentment de si m'afecta o no la crisi a nivell professional, el fet és que estic molt content de poder tenir l'experiència de viure el desert des de la perspectiva d'un corredor d'ultra-resistència a peu.\nL'any 1996 vaig tenir el meu primer encontre amb les dunes participant al "Rally de l'Atlas" en moto. Va estar un bateig bastant traumàtic per diferents problemes mecànics greus que vaig tenir. Només us diré que la primera vegada a la meva vida que feia una duna, va ser entrant-hi a peu aguantant i guiant la moto al costat, doncs tenia el "Buje" de la roda del darrera rebentat, i si bé la màquina podia avançar, no podia suportar gens de pes. Imagineu-vos quin debut... Però deuria de ser un enamorament a primera vista, doncs des de llavors no he parat de fer activitats força exigents al desert.\nDes del 96, apart del Rally de l'Atlas i de diferents travesses en moto i en bici, he fet dos Dakars en moto ('98-'99), cinc en cotxe ('00-'01-'05-'06-'07-‘11), una Titan Desert en bicicleta de muntanya ('06), i ara estic participant per segona vegada (1ª. el 2009) a la cursa més emblemàtica que hi ha a peu pel desert.\nEn aquest terreny inhòspit, immens i magnífic, hi he patit moltíssim en diferents circumstàncies, però també m'ha aportat alguns dels millors moments de la meva vida. He après a conèixer i respectar el desert, a la vegada, i sobre tot, a gaudir-lo en totes les seves dimensions.\nAquí a baix, fent diferents cosetes, hi he tingut ferides, butllofes, contractures, ossos trencats, llàgrimes, moments de desesperació, nits senceres de marxa o de vivac, etc. Però tot això, a més de formar part del joc, s'ha vist àmpliament recompensat amb tot els el que n'he obtingut a canvi i que forma una part important ja del meu sarró dels records, amistats i experiències personals.\nEn aquesta prova mateix, si bé hi estic patint molt, m'està encantant i estic eufòric etapa a etapa per a poder estar exprimint aquesta nova experiència al Sàhara. Jo aquí sóc un entre mil, però en la vesant de l'entorn on es desenvolupa la cursa, és com si em retrobés amb un ja vell amic amb qui he passat grans moments de tots els colors.\nNo sé si tornaré mai més a la Marató dels Sables, però segur que en el futur encara em queden moltes coses a fer al desert del Sàhara i als altres del món.


El Ple dona llum verda de manera definitiva al Pla local de residus 2019-2025 - Ajuntament de Rubí\nEl Ple dona llum verda de manera definitiva al Pla local de residus 2019-2025\nEl Ple dona llum verda de manera definitiva al Pla local de residus 2019-2025 Totes les formacions han acordat una moció en suport a les entitats de la ciutat en temps de Covid-19 https://www.rubi.cat/ca/actualitat/noticies/el-ple-dona-llum-verda-de-manera-definitiva-al-pla-local-de-residus-2019-2025 https://www.rubi.cat/ca/actualitat/noticies/el-ple-dona-llum-verda-de-manera-definitiva-al-pla-local-de-residus-2019-2025/@@images/image/preview\nTotes les formacions han acordat una moció en suport a les entitats de la ciutat en temps de Covid-19\nLa sessió plenària del mes de juliol s’ha celebrat novament de forma telemàtica (foto: Ajuntament de Rubí)\nEl Ple de l’Ajuntament de Rubí ha aprovat de manera definitiva el Pla local de residus 2019-2025, un document que ha de ser el full de ruta a seguir els propers anys en aquesta matèria. El Pla ha comptat amb els vots favorables de l’equip de govern, integrat pel Partit dels Socialistes de Catalunya (PSC) i En Comú Podem (ECP), i les abstencions dels grups a l’oposició: Esquerra Republicana de Catalunya (ERC), Ciutadans-Partido de la Ciudadanía (Cs), Veïns per Rubí (VR) i l’Alternativa d’Unitat Popular (AUP).\nEl Pla local de residus pretén fer un pas endavant en la prevenció i la gestió dels residus municipals. Al document es defineixen els objectius que es volen assolir com a ciutat l’any 2025, en la línia del que també marquen el PRECAT20 (Programa General de Prevenció i Gestió de Residus i Recursos de Catalunya) i el PREVOC (Pla de Gestió dels Residus i Recursos del Vallès Occidental). Així, es vol potenciar la visió dels residus com a recursos; reduir la generació de residus a través de l’impuls de la prevenció i la reutilització; fomentar la transparència i la sostenibilitat econòmica en la gestió dels residus; millorar substancialment el percentatge de recollida selectiva el 2020; millorar els serveis de gestió de residus municipals; i cercar la participació activa i la corresponsabilitat entre la ciutadania, entitats i teixit comercial a favor de la protecció del medi ambient, la reducció dels impactes associats a la gestió dels residus i a l’ús responsable dels recursos.\nEl Pla aglutina un total de 46 accions emmarcades en quatre grans eixos: prevenció de residus i consum responsable, reutilització i preparació per a la reutilització, gestió de residus municipals i reciclatge i aspectes transversals.\nLa Junta de Portaveus ha acordat l’aprovació de la moció presentada inicialment per ERC per demanar l’adhesió de Rubí a la commemoració del centenari del naixement de l’empresària, feminista i activista social catalana Mercè Pàniker Alemany. Entre els acords del text també hi figura sol·licitar l’exposició itinerant de l’Institut Català de les Dones amb la finalitat de visibilitzar la figura de Mercè Pàniker a la ciutat i realitzar activitats de difusió d’aquesta adhesió a les xarxes socials amb el hashtag #AnyMercePaniker, amb l’objectiu de divulgar frases per donar a conèixer el seu pensament.\nD’altra banda, tots els grups han votat favorablement la moció plantejada per l’AUP en suport a les entitats del municipi en temps de Covid-19. I és que, a causa de les mesures per prevenir-ne el seu contagi, moltes han hagut d’aturar o reduir la seva activitat, en alguns casos amb la conseqüent pèrdua d’ingressos derivats de quotes o activitats, però amb el manteniment de les despeses quan aquestes són estructurals. Contràriament, algunes de les entitats vinculades a acció social fins i tot han vist intensificada la seva feina. En aquest sentit, el Plenari ha acordat que es resolgui de forma urgent la tramitació de les subvencions 2019 pendents de resolució; establir diverses mesures davant la impossibilitat per a moltes de les entitats sol·licitants de realitzar l'activitat subvencionada durant l'estat d'alarma (ampliar el termini d'execució de tots els projectes per un període igual a la durada de l'estat d'alarma, prèvia sol·licitud de l’entitat; posposar la presentació de la justificació de les subvencions que s'atorguin en l'esmentada convocatòria per un període igual a la durada de l'estat d'alarma, entre d’altres); obrir línies de suport a les entitats per a subvenció per a compensar les pèrdues per anul·lació d’activitats culturals o socials a causa de la Covid-19; i estudiar la viabilitat tècnica i jurídica d’acompanyar a les entitats en les despeses que no estiguin incloses a les bases d’execució de les subvencions, sempre que no puguin desenvolupar les seves activitats ordinàries durant la crisi de la Covid-19, entre d’altres.\nPer últim, el text plantejat per ERC en contra de la pròrroga o ampliació de les concessions de les autopistes AP-2 i AP-7 ha rebut el vist-i-plau dels republicans, Cs, VR i l’AUP, mentre que el PSC i ECP-Rubí s’han abstingut. El Govern espanyol ha autoritzat per decret llei que les empreses concessionàries de les autopistes puguin demanar a l’Estat una pròrroga en els contractes de concessió per compensar les pèrdues ocasionades per les mesures per frenar l’expansió de la pandèmia durant l’estat d’alarma. En aquest sentit, el Ple ha acordat instar el Govern espanyol a no ampliar ni prorrogar, en cap cas, les concessions de l’AP-2 i l’AP7, així com tampoc les tarifes i preus dels peatges d’aquestes dues vies al llarg de la concessió encara vigent fins l’1 de setembre de 2021. El text també planteja instar el Govern espanyol a fer efectiu el rescat de les autopistes esmentades en el termini establert en les concessions vigents.\nEls vots favorables de l’equip de govern han avalat l’inici del tràmit perquè l’Ajuntament de Rubí s’adhereixi al Fòrum d’Assumptes Socials de la xarxa Eurocities en qualitat d’associat. La resta de formacions s’han abstingut en aquest punt.\nA la sessió d’aquest dijous s’ha donat llum verda a la suspensió parcial del contracte del servei de neteja de col·legis públics i dependències municipals a causa de la Covid-19, amb els vots favorables de l’equip de govern i les abstencions de la resta de grups; i s’ha aprovat una segona modificació d’aquest contracte, amb el mateix sentit del vot.\nTambé s’ha acordat la continuïtat del servei de transport urbà a la finalització de la continuïtat actual i fins el 30 de setembre de 2021, així com l’ordre de continuïtat del contracte de gestió de les escoles bressol municipals Lluna i Sol, solet fins a 31 d'agost de 2021 i la suspensió del contracte administratiu de gestió d’aquests dos centres educatius ─tots tres punts amb els vots a favor de l’equip de govern i les abstencions d’ERC, Cs, VR i l’AUP─.\nD’altra banda, s’ha aprovat la proposta de desestimació del recurs de reposició interposat per Julita Perelló contra l’acord del Ple de data 26 de setembre de 2019, d’aprovació definitiva de la relació de béns i drets afectats d’expropiació per destinar la tercera part indivisa de la finca situada a l’avinguda Massana núm.8 ─propietat de Rosa Arís Casanovas─ a Sistema d’Espais Lliures, Parc Urbà (vots favorables de l’equip de govern i l’AUP i abstencions d’ERC, Cs i VR); i s’ha aprovat també el preu just per mutu acord corresponent a l’expropiació d’una tercera part indivisa de la mateixa finca (vots a favor de l’equip de govern, ERC i l’AUP i abstencions de Cs i VR).\nTambé s’han aprovat, en aquest cas per unanimitat, els fulls d’apreuament municipals corresponents al projecte d’ampliació del pont de Cova Solera, així com l’addenda de pròrroga del conveni de col·laboració i d’encàrrec de gestions entre l’Agència de l’Habitatge de Catalunya i l’Ajuntament de Rubí relatiu a l’Oficina Local d’Habitatge de Rubí per a l’any 2020 i de l'annex per ajuts Covid-19.\nEl Ple també ha acordat, per unanimitat, els dies festius locals per a l'any 2021, que s’han establert el dilluns dia 24 de maig (Pasqua Granada i Festa dels Xatos a Rubí) i el dimarts 29 de juny (Festa Major de Sant Pere).\nI, com és habitual, tant a les sessions presencials que es duen a terme a la sala Enric Vergés com a les telemàtiques que es realitzen des de fa uns mesos a causa de la Covid-19, a l’inici d’aquest Ple també s’ha fet un minut de silenci en record de les darreres dones víctimes de violència masclista: Gloria, de 21 anys (Barcelona); Madalina, de 31 anys (Torrejón de Ardoz, Madrid); Carolina, de 43 anys (Santa Úrsula, Santa Cruz de Tenerife); i Lillemor Christina, de 52 anys (Palma de Mallorca).


Romanyà de la Selva, Sant Martí de Romanyà, Creu de Romanyà, Menhir de la Murtra, Cementiri de Romanyà, Pedres Grosses, Cista de Calonge, Dolmen d’en Daina, Cista d’en Roquet, Mas Poncet\n(Baix Empordà) Ruta el mes de març de 2018; 6,5 km; +100 -100; 2,5 hores. Excursió organitzada amb el següent itinerari: Romanyà de la Selva, Sant Martí de Romanyà, Creu de Romanyà, Menhir de la Murtra, Cementiri de Romanyà, Pedres Grosses, Cista de Calonge, Dolmen d’en Daina, Cista d’en Roquet, Mas Poncet. Participants: Joan i Miquel. Tipus de sortida: circular; Dificultat: fàcil.\nFA ANYS: El 881 és la data origen de l’església de Sant Martí de Romanyà.\nComencem des del petit nucli de Rodonyà e la Selva, on hi hem arribat des de Santa Cristina d’Aro. L’indret està documentat al segle X: consta que el 881 el terme de ‘Romaniano’ era el límit septentrional de la Vall d’Aro. El terme correspondria, amb seguretat, a la demarcació d’una vil·la romana, tot i que es desconeix l’organització interna. Del terme ‘romaniano’ (romà) prové el nom actual de Romanyà.\nHi ha un bust de Mercè Rodoreda al davant d’una casa, anant cap a l’església. Llegeixo a ‘escriptors.cat’ que va néixer a Barcelona, al barri de Sant Gervasi, el 1908. Se la coneix com a novel·lista i contista, però escriu també unes quantes obres dramàtiques i poesia lírica. La seva infantesa va ser solitària. El 1928, es casà amb el seu oncle matern, catorze anys més gran que ella, Joan Gurguí, que havia marxat a Amèrica molt jove i n'ha tornat amb una certa fortuna econòmica el 1921. Ella té només vint anys. Aquest matrimoni, mai acceptat per ella, i al qual es veu abocada, i el naixement del seu únic fill, Jordi Gurguí, el 1929, es converteixen, per l'autora, en una experiència traumàtica. És a partir d'aquells fets de joventut que, a inicis dels anys trenta, Mercè Rodoreda va triar la literatura com una alternativa d'evasió d'aquell entorn clos i decebedor que havia patit. El 21 de gener de 1939 emprèn el camí de l'exili per por a les terribles conseqüències que es veien a venir amb la victòria de l’exèrcit rebel de Franco. Va ser la diàspora dels intel·lectuals i es va instal·lar amb altres escriptors catalans (Pere Calders, Joan Oliver/Pere Quart, Armand Obiols, Xavier Benguerel, Francesc Trabal, Agustí Bartra, Anna Murià i Cèsar August Jordana) al castell de Roissy-en-Brie, a vint-i-cinc quilòmetres de París.\nL’església està dedicada a Sant Martí. Prové del segle X en estil preromànic, el que és evident per la forma de creu grega de la planta i capçalera rectangular. El portal actual, amb un únic arc de mig punt i petites dovelles, correspon als segles XII i XIII. El porxo és d’època moderna i es sosté amb una sola columna de pedra.\nHem sortit de la pau i tranquil·litat del poblet per inserir-nos en la pau i serenitat d’aquest tram magnífic de les Gavarres i arribem a creu de Rodonyà. Ens aturem un moment davant la Creu que es va inaugurar el 1904. Probablement es relaciona amb el pensament del Pontífex Lleó XIII que recomanà que, en tota la comunió catòlica i en els cims de les muntanyes, es rendís homenatge a Crist, diversos propietaris de Romanyà de la Selva varen fer aixecar un monument que recordés en aquest lloc al redemptor del món. Aquesta és d’estil gòtic. Hi ha quatre figures que simbolitzen les quatre estacions i s’alternen amb escuts de Catalunya i de Sant Jordi.\nAquest és un territori de pins i alzines sureres, planer i aromàtic ara que les mates de romaní comencen a florir.\nHem deixat la pista que seguíem i per un caminet, dins del bosc, arribem al menhir de la Murta. Es tracta d’un monument megalític dins del massís; una fita pels que venim a caminar a les Gavarres. Es va localitzar tirat a terra i el van aixecar el 1952 per iniciativa de Mossèn Gumersind Vila-gran, rector de Bell-lloc ; va quedar assentat a uns 5 metres a l'oest del lloc on es trobava, per assegurar així la seva estabilitat. Deu el nom al lloc de l’emplaçament i la datació el situa entre el 3000 i el 2500 aC (entre el neolític recent i el calcolític); correspon a la cultura megalítica. Té una alçada de 2,5 metres.\nSeguim a la dreta (direcció SE) fins a la font del Prat, envoltada d’alts plataners. Hi ha una petita capelleta, a la dreta, amb la imatge de la marededéu. Aquesta aigua, quan raja, forma part de la riera de Can Riera de Romanyà i va a parar a la riera de Calonge. La data de construcció és de 1899.\nUn rètol s’hi refereix, a aquests exemplars, com “Els gegants del bosc”.\nSituats en aquell segle IX, cal afegir que tal com explica la història d’acord amb la tradició, Guifré I el Pilós (874-898) va rebre el segell de les quatre barres catalanes directament de Carles el Calb, qui va marcar amb sang (de la ferida que havia rebut Guifré) als seus dits l’escut del comte català. Sembla que Guifré va expulsar els sarraïns de Vic, de Montserrat i de gran part de l’actual Tarragona (segons escriu l’historiador Juan José Menezo) i va fundar els monestirs de Sant Joan de les Abadesses i de Ripoll.\nUna mica més endavant (direcció N) creuem la carretera GIV-6612 on hi ha el cementiri de Romanyà. Està tancat però podem veure la tomba de Mercè Rodoreda. Quan va tornar de l’exili va esdevenir membre i Sòcia d'Honor de l'Associació d'Escriptors en Llengua Catalana i li va ser atorgat el Premi d'Honor de les Lletres Catalanes el 1980. Afectada d'un càncer, declarat en molt poc temps, va morir en una clínica de Girona, el 13 d'abril de 1983, i és enterrada en aquest cementiri de Romanyà.\nUnes passes enrere i prenem un camí més orientat a SE fins a unes grosses pedres en forma de blocs arrodonits. Reben el nom precisament de “Pedres Grosses”. Es tracta d’un abric granític que podria haver estat aprofitat com a sepulcre col·lectiu.\nPocs metres més endavant s’ha d’admirar el magnífic “Suro Xato”. Aquesta alzina surera (“Quercus súber”) té una gran capçada, amb més de 30 metres. L’alçada és de 15 metres. L’escorça de les sureres s’extreu un cop l’arbre compleix els primers 25 anys i les peles posteriors es fan cada 5 o 10 anys.\nSeguim el nostre camí i arribem a la cista de la carretera de Calonge. ‘Cista’ és el nom que en arqueologia es fa referència a un conjunt de pedres que formen un enterrament. Es tracta del tipus més senzill de dolmen, amb dues pedres verticals i una horitzontal en forma de cobertura.\nTravessem la carretera de Calonge i al davant hi ha el monument del dolmen conegut com Cova d’En Daina. El dolmen, és també un enterrament però de més grans dimensions que la cista. El terme dolmen prové del bretó ‘taol maen’ (que significa ‘taula de pedra’).\nQuan el dolmen central en té un altre de més petit i llarg que fa d’entrada es coneix com Sepulcre de corredor. La cova d'en Daina és un dolmen de granit de grans dimensions construït entre el 2700 aC i el 2200 aC.\nA cada vestigi neolític ens hi entretenim una estona. El recinte megalític es troba protegit per un cromlec en forma d'anell extern d'11 metres de diàmetre format per grans pedres granítiques, passadís principal que va d'est a oest, un túmul de terra i pedres que serveixen de contrafort i la cambra sepulcral del centre. El dolmen fa 7,60 m de llarg per 1,70 m d'ample i 1,50 m d'alçada. El conjunt fou descobert pel professor d'història natural de l'Institut de Girona Manuel Cazurro a l'inici del decenni de 1900, als terrenys de la família Cama a Romanyà, coneguts com a Manso Cama. El 1957, Lluís Esteva i Cruañas promogué l'excavació del monument. En aquesta campanya es trobaren ossos, dents, set puntes de fletxa en sílex, ceràmica i peces de collars a manta.\nDes del dolmen hem seguit el camí marcat pel gps en direcció N i dos quilòmetres més amunt arribem a la cista d’en Roquet.\nPer donar més perspectiva històrica seguim explicant que aquell segle IX hi havia altres comtats o regnes (o estats o nacions, com es vulgui) a la península a més de l’incipient Principat de Catalunya. Era Astúries, on governava Ordoño I; i Navarra, on el sobirà era García Íñiguez. Cap a l’any 912 ja sorgeix el primer governant a Galícia, Ordoño I; Ordoño també va ser proclamat rei de Lleó cap a l’any 914 pels nobles del territori i per tant Galícia i Lleó compartien monarca. Per la seva banda Castella no va tenir un primer comte fins el 929, encara que amb els anys la seva estratègia conqueridora la va transformar en el regne o nació més activa i perillosa pels seus veïns i al final la creadora de la idea d’Espanya.\nPer cert, Aragó no va comptar amb sobirà propi fins l’any 1035, amb Ramiro I. Amb els anys, les ensenyes reials van ser la manera d’identificar els estats o les nacions. Catalunya disposava de l’ensenya de les quatre barres. Aragó tenia una bandera basada en una creu roja sobre fons blanc i un cap moro a cada una de les seves cantonades. Posteriorment (l’any 1137) amb la federació entre el Regne d’Aragó i el Principat de Catalunya es va optar (encara que no se sap exactament el moment concret) l’escut amb les quatre barres de la senyera catalana i una corona al damunt per identificar el que també se’n diu la ‘Corona d’Aragó’. (La foto que he inserit prové d’internet i està copiada d’un document històric de l’edat mitjana).\nUns metres més amunt hi ha un aflorament rocós, que presenta un cingle, uns li diuen Balcó del Cel, altres Mirador de les Gavarres.\nA sota mateix hi ha el Clot dels Oms i la Riera de Mas Cases.\nJa de tornada passem pel costat del Mas Poncet, en perfecte estat. És bonic mirar-lo i gaudir de la cura que la gent de l’entorn rural tenen de les seves masies.\nSobre els camps de conreu s’hi observen afloraments rocosos. Nosaltres deixem anar la imaginació i diem si no deuen ser dòlmens o cistes encara que descobrir.\nSi vols la ruta per a gps, pots anar a: https://es.wikiloc.com/rutas-senderismo/romanya-de-la-selva-sant-marti-de-romanya-creu-de-romanya-menhir-de-la-murtra-cementiri-de-romanya-23284555


Uncategorized | El Blog d'Emprenedoria Social a Catalunya\nNou Bloc @EmprenSocial\nDesembre 17, 2014 // 0\tEl Programa marc @EmprenSocial ha estrenat fa uns dies la seva nova web. Aquesta web agrupa els diferents recursos i eines útils per els emprenedors i emprenedores socials de Catalunya.\nPer tal d’unificar els recursos, des d’avui, el Bloc d’@EmprenSocial el podreu seguir aquí.\nDesembre 11, 2014 // 0\tEl passat 13 de novembre es va celebrar una jornada de retrobament dels participants a les diferents edicions del programa @EmprenSocial, amb l’objectiu de seguir generant sinèrgies entre les diferents iniciatives. Projectes amb més o menys recorregut, amb més o menys nivell de maduresa, però amb un element comú indispensable, l’ambició col·lectiva per maximitzar el seu impacte social. Els emprenedors van compartir els elements clau que els han permès continuar avançant en l’assoliment dels reptes socials que un dia els va fer néixer, així com confiar-se que, tot i l’esforç i la tenacitat, encara han de superar alguns obstacles per poder esdevenir empreses socials consolidades i amb models de negoci amb capacitat d’adaptar-se a la realitat canviant de l’entorn.\nMaravillas Rojo, coordinadora del programa @EmprenSocial, va obrir el rencontre fent balanç de tot el camí recorregut, d’aquestes tres edicions que, poc a poc, han anat enfortint i enriquint l’ecosistema de l’emprenedoria social a Catalunya; cadascuna de les iniciatives ha sabut aportar quelcom de característic i propi a aquesta xarxa que creix dia a dia. A partir d’aquí, l’equip de Tandem Social, va explorar el model CANVAS, una eina de gran utilitat per a la generació de models de negoci sostenibles. Ho va fer visualitzant exemples reals que fossin il·lustratius i a través dels quals les diferents iniciatives poguessin projectar-se. Aquesta activitat va donar peu a la identificació, per part de cadascuna de les empreses socials assistents, d’aquells elements del model de negoci que han esdevingut claus per a la continuïtat de les mateixes. Addicionalment, també es van posar sobre la taula les principals dificultats, en relació amb la consolidació del model de negoci social, a les quals han d’enfrontar-se les diferents iniciatives. Va cloure l’acte Xavier López, Director General del Departament d’Economia Social i Cooperativa i Treball Autònom, que va recordar la importància de continuar treballant conjuntament i potenciant les sinèrgies entre les iniciatives d’emprenedoria social com a element indispensable per a assolir els reptes socials del país.\nBen segur que aquesta trobada és la primera de moltes més, l’objectiu de les quals és i sempre serà continuar treballant per a la transformació dels reptes socials.\nDesembre 10, 2014 // 0\t@EmprenSocial estrena web plena de continguts i recursos relacionats amb l’ecosistema de l’emprenedoria social a Catalunya. Un convidem a entrar-hi i a fer-ne ús.\nDesembre 10, 2014 // 0\tCategories Uncategorized\nMapa d’actors de l’emprenedoria social a Catalunya\ngener 22, 2014 // 0\tEmprendre quan es té vocació social\nAlimentar-se saludable i ecològicament, autogestionar la pròpia salut, contribuir a la inserció sociolaboral de persones en situació d’exclusió, transformar el model de consum energètic d’acord amb els límits de la Terra, col·lectivitzar l’accés a la cultura, modificar els rols de gènere, millorar les relacions paterno-filials, desestigmatitzar les persones amb malalties mentals, etc. són alguns dels reptes als quals gent emprenedora amb vocació social està oferint solucions disruptives, basades en projectes econòmics sostenibles i sota fórmules empresarials diverses.\nMés enllà d’estar en boca de tothom com una de les principals estratègies de reducció de la desocupació, Catalunya ha avançat en la visibilitat d’una activitat emprenedora que no respon només a una voluntat individual orientada al lucre o, com a mínim, a l’autososteniment, sinó com un vehicle per satisfer necessitats i aspiracions humanes, tot contribuint a transformar la realitat de manera positiva.\nAquest corrent emprenedor al què anomenem, des de fa ben poc a casa nostra, “emprenedoria social” és un concepte que respon a fronteres molt líquides, mirades molt diferents i maneres d’abordar-la i de donar-hi suport prou diverses. Una “biodiversitat” que des de la Comissió Europea es considera rica i necessària i que, en el marc de la primera conferència europea sobre emprenedoria social celebrada els passats 16 i 17 de gener de 2014, porta a afirmar que “l’emprenedoria social no és un nou sector empresarial, sinó una nova dimensió de com fer empresa”.\nL’emprenedoria social està formada per persones i col·lectius amb inquietuds, que proposen solucions innovadores a nous reptes socials. Són persones que utilitzen estratègies empresarials per organitzar, crear i administrar organitzacions orientades al canvi social, conciliant l’enfocament econòmic amb els reptes socials i ambientals que aborden, i que mesuren el seu retorn en termes de capital social. Les fórmules d’emprenedoria social són molt diverses i segueixen diversos models a tot el món.\nFotografiar una realitat en construcció\nLa societat catalana ha vist en els darrers quatre anys canvis molt importants en la forma d’entendre en general l’emprenedoria i, en particular, el seu paper en l’abordatge dels actuals reptes socials, ambientals, econòmics i culturals.\nEn paral·lel, doncs, al creixement i sobretot al reconeixement d’aquesta manera de fer empresa, a Catalunya han anat sorgint un bon nombre d’entitats i d’institucions de diversa naturalesa i finalitat, que han decidit apostar-hi i promoure’l. Així s’ha anat configurant un variat conjunt d’actors, alguns amb llarg i sobrat recorregut, la majoria de recent gestació i molts d’ells responent en si mateixos a projectes d’emprenedoria social. Un entorn afavoridor d’aquest cultura emprenedora, que té per vocació fer néixer, créixer i enfortir iniciatives emprenedores orientades al canvi social.\nFotografiar aquesta realitat és rellevant en un moment d’efervescència i pluralitat, de sorgiment de noves iniciatives promotores de l’emprenedoria social; un moment en el què administracions i entitats públiques, universitats, entitats financeres, teixit empresarial i teixit social, miren amb interès i expectació aquestes iniciatives emprenedores, oferint-los un variat dispositiu de recursos al seu servei.\nL’aflorament d’un teixit de relacions, intercooperacions i complementarietats, en aquest entramat cada vegada més frondós i interrelacionat, hauria d’esdevenir un ecosistema afavoridor del sorgiment de noves iniciatives emprenedores, així com de creixement, reconeixement i sosteniment de les ja existents.\nEl Mapa de l’Emprenedoria Social a Catalunya\nEl Mapa de l’Emprenedoria Social a Catalunya mostra, doncs, una visió general actual –sotmesa canvis i evolució– dels agents que desenvolupen accions de suport als projectes d’emprenedoria social, en qualsevol de les seves fases –idea, creació o creixement– i en tots els àmbits territorials –des del local fins a l’internacional. Aquest mapa és una primera identificació de la diversitat d’entitats i institucions que promouen projectes d’emprenedoria social de manera puntual o continuada; es tracta d’una eina per continuar ampliant l’emprenedoria social a Catalunya.\nUna eina que es troba sota l’aixopluc d’@EmprenSocial, el Programa Marc promogut per la Direcció General d’Economia Social i Cooperativa i Treball Autònom de la Generalitat de Catalunya, que ha fet una aposta decidida per ampliar i enfortir l’emprenedoria social al conjunt de la societat catalana.\nGuernica Facundo, LabCoop\nEl Blog d'Emprenedoria Social a Catalunya\tBloc a WordPress.com. Post to


Millora integral del ferm del camí d'accés a Santa Caterina, Torroella de Montgrí i l'Estartit\nInici INICI Informació municipal Notícies Millora integral del ferm del camí d'accés a Santa Caterina\nMillora integral del ferm del camí d'accés a Santa Caterina\n(20.11.15) L'Ajuntament ha arranjat integralment el camí d'accés a l'ermita de Santa Caterina, per tal de facilitar-ne l'arribada de vehicles de tot tipus. La intervenció realitzada ha estat molt més intensiva que les millores puntuals que s'hi feien fins ara, especialment les setmanes prèvies a l’aplec de Santa Caterina. D'aquesta manera es pretén que el camí estigui en bon estat durant més temps i també s'ha aprofitat per resoldre els punts més conflictius de traçat.\nL'actuació, que ha anat a càrrec de la brigada municipal, ha consistit en una millora del ferm en tot el traçat amb aportació de material, la neteja, millora del drenatge i formació de trencaaigües. A l'últim tram de pujada s'ha picolat i compactat el material existent, de manera que l'arribada fins a l'esplanada serà molt més senzilla i segura. Aquest diumenge, doncs, tots els veïns que accedeixin a Santa Caterina per a l'aplec podran fer-ho en més comoditat.\nD'altra banda, l'Ajuntament també ha millorat les condicions de seguretat al campanar de l'ermita, on s'han col·locat unes reixes a les finestres i una barana a les escales que hi pugen. Com és tradició, moltes persones hi accedeixen el dia de l'aplec per tocar la campana. Aquest any l'Ajuntament, propietari de l'ermita, ha reforçat la interlocució amb els administradors de l'immoble i l'Associació d'Amics de l'Ermita de Santa Caterina. Aquest any, gràcies a aquesta colla de voluntaris s'ha fet un mur de protecció entre el camí i la plaça, s'ha reformat el llenyer com a espai de barbacoa, s'hi han posat estufes als menjadors interiors i una taula ovalada al menjador petit amb capacitat per 20 persones. La dedicació desinteressada dels administradors i col·laboradors de l'entitat és fonamental per garantir el manteniment de l'edifici i de l'entorn, i perquè tots plegats poguem gaudir en les millors condicions d'un dels racons més estimats del nostre municipi.


Noticies C.V,Soller | Sports de ca Nostra\nResultados y Cronicas partidos disputados este fin de semana\nSENIOR F. : PA+ PEL CVS SÓLLER TOURS\nINFANTIL M. : EMOTIU DERBI SOLLERIC ENTRE CVS BAR BINI SÓLLER I CVS AQUALIA SÓLLER\nJUVENIL F. : PARTIDAS AMB VICTÒRIA DEL CVS XC PROPERTIES SÓLLER DAVANT EL MANACOR\nCADET F. B : EL CVS FUSTES CA’N VAQUER SÓLLER SUMA UNA NOVA VICTÒRIA A ARTÀ\nPosted: 14 Nov 2017 12:26 AM PST\nCVS SOLLER TOURS 1-3 CV CIUTADELLA (19-25 / 25-21 / 24-26 / 24-26)\nJugadores: Nena Ramon, Paula Fuster, Maria Martorell, Jennifer Manrique, Laura Gómez, Aina Rullán, Sílvia Sánchez, Laura Mayol i Mariona Galindo.\nQuè poc va faltar per aconseguir un major premi a l’esforç realitzat per les jugadores solleriques i emportar-se la primera victòria de la temporada!!! Bon partit realitzat per tot l’equip que va demostrar al públic assistent que és un equip jove, inexpert a la màxima categoria balear, però que té ganes d’aprendre i millorar.\nEl set guanyat i l’haver tocat amb la punta dels dits la victòria final ha de servir per a que les joves jugadores solleriques es comencin a creure del que són capaces i que saben jugar molt més del que elles es penses i que tenen l’actitud i moltes aptituds per lograr els objectius que es marquin. La feina ben feta ja es comença a notar i ara només queda seguir esforçant-se als entrenaments.\nEl partit va anar de menys a més, començant amb moltes errades per part dels dos equips, ambdós molt joves, però que el Ciutadella es presentava com a tercer classificat amb només dues derrotes.\nEs varen viure punts realment espectaculars amb els dos equips defensant i atacant fins a quatre i cinc vegades seguides, amb gran diversitat d’atacs i bloquejos que feren que fos un partit entretengut i vibrant, en el que el nombrós públic va gaudir i ho va fer notar amb forts aplaudiments.\nEls set guanyat pel CVS Sóller Tours va espavilar a les nines i al tercer i quart set es va poder veure una major igualtat dels dos equips. Dues errades no forçades a cada un d’ells feren que les ciutadellenques s’emportassin el partit.\nLa propera jornada es jugarà en diumenge a les 12h al sempre complicat pavelló Blanquerna i que ens enfrontarà a un dels equips candidats al campionat com és Can Pep Carns i Delícies CV Pòrtol que tan sols ha perdut un partit i manté el segon lloc a la classificació\nPosted: 14 Nov 2017 12:20 AM PST\nCVS Bar Bini Sóller 0-3 CVS Aqualia Sóller\nLa lògica es va imposar en el derbi solleric i els majors guanyàren un partit on els dos equips assoliren els seus objectius. Els majors havien de mantenir la concentració per no perdre l’ordre dins la pista i els més petits havien de esforçar-se per perllongar el joc.\nTots dos equips havien d’aprofitar el derbi per realitzar un bon entrenament sense tenir en compte els parcials i arribar al final de la trobada amb la satisfacció d’haver aconseguit els seus objectius, cosa que es va aconseguir sense problemes.\nEl partit va tenir moments vibrants on la lluita dels dos equips va fer gaudir al nombrós públic assistent. Tots els jugadors varen jugar a gran nivell i el públic ho va agraïr amb sonores ovacions.\nAl final del partit, foto de grup i sopar de germanor dels dos equips amb els familiars i simpatitzants.\nLa propera setmana el CVS Bar Bini Sóller visitarà al Vilafranca i el CVS Aqualia Sóller tendrà jornada de descans. Molta sort!!..\nPosted: 14 Nov 2017 12:07 AM PST\nCV MANACOR 1-3 CVS XC PROPERTIES SÓLLER amb parcials 25-19/ -25/ 25-27/ 19-2\nLes nostres nines de CVS XC PROPERTIES SOLLER s’apuntaren una gran victòria davant el potent equip de CV Manacor per 1-3, en un grana partit de voleï que varen poder el nombrós públic que se va donar cita al Bernat Costa de Manacor.\nEl partit que es va jugar el dissabte dematí. entre dos conjunts que anaven imbatuts i sense perdé cap set el dos conjunts, les solleriques començaren molt nirvioses en el partit amb les local mes assentades damunt el parquet, cosa que aprofitaren les locals per agafar avantatge en el marcador i a pesar de que ses solleriques intentaren reduir el marcador no pogueren i les locals guanyaren el primer. En el segon set les nostres demostraren que anaren a Manacor a competir i ajustant mes el bloqueig i en bons atacs per quatre empataren el partit. El tercer se començar de domini local, estan mes encertades amb atac fins arribar a tenir un 24-19, però l’entrada de Silvia Mairata va crear problemes tàctics a les locals i les solleriques capgiraren el sent i el guanyaren per 26-28, essent un factor important en la victoria sollerica, ja que va esser un cop fort per les locals que no heu dirigiren massa be, dominat les solleriques el joc i el marcador, sumant una gran victòria davant un gran equip, en un gran partit de volei.\nEl pròxim divendres dia 17 les solleriques rebran la visita a Son Angelats del CIDE B a partir de les 20h, esperant seguir amb la bona ratxa de resultats.\nPosted: 13 Nov 2017 11:30 PM PST\nCV Sagrat Cor 0-3 CVS Const. Miquel Morell Sóller amb parcials 4-25 / 6-25 / 10-25\nPel CVS CONST. M. MORELL SÓLLER jugaren, Aina Zamrik, Ines Tugores, Mar Crespi, Marta Weingart, Malen Sebastian, Claudia Coll, Laura Manrrique, Maria Marco i Esther Coll.\nPartit de poca història el que jugaren dissabte dematí el CVS Const. M. Morell Sóller i el Sagrat Cor al col·legi de ciutat.\nLa diferencia tècnica entre un equip i el altre era massa gran per gaudir d’un bon partit de voleibol i des del principi es va veure la diferència de joc entre unes i les altres, però tot i la diferència tècnica les nostres nines es mostraren molt concentrades en el partit i amb molt d’ordre damunt el parquet col·legial.\nL’entrenador solleric va poder donar entrada a algunes jugadores infantils que estigueren a bon nivell.\nEl pròxim dissabte les nostres nines rebran la visita del CV Mayurqa, a partir de les 12h al pavelló de Son Angelats,\nPosted: 13 Nov 2017 10:54 PM PST\nC.V. Artà 0-3 CVS Fustes Ca’n Vaquer Sóller (20-25/ 11-25/ 16-25)\nPer les del CVS jugaren: Eva, Aina Enseñat, Aina Alcover, Aina Celià, Cata, Marta, Clara, Laia, Lida, Maria, Carme, Marga.\nEl passat dissabte les solleriques es desplaçaren a Artà per afrontar un nou partit de lliga. Aquest cop s’enfrontaven al C.V. Artà, un equip que va mostrar molta actitut des del primer moment i que no va baixar els braços en cap moment.\nA les nostres cadets els va costar entrar al partit, varen cometre molts errors en servei i atac que posaren un marcador molt igualat en tot moment. Poc a poc varen anar relaxant-se i concentrant-se en el joc i els va permetre imposar-se en el primer parcial per 20-25.\nJa començant el segon set, les de La Vall varen desplegar el seu bon joc i varem poder disfrutar de jugades molt treballades per part de les solleriques. Féren una gran feina en defensa i free que els va permetre allunyar-se en el marcador que quedà en un clar 11-25. Al tercer set es va seguir gaudint del bon joc solleric i del control de pilota que mostraven. El set es va tancar amb un clar 16-25 per les nostres cadets.\nVa destacar Eva Villa que va haver d’afrontar el partit com a única col·locadora i va saber controlar la situació i repartir el joc de l’equip per encaminar-lo a la victòria.\nLa propera setmana les cadets B rebran al Montesión a les 10h al pavelló de Son Angelats. Molta sort!!..


Radiografia de l’‘anarcoterrorisme’ | Espanya | EL PAÍS Catalunya\nRadiografia de l’‘anarcoterrorisme’\nLa detenció de 15 membres dels Grups Anarquistes Coordinats (GAC) la setmana passada permet veure a contraclaror les cèl·lules anarquistes radicals\nMadrid 11 ABR 2015 - 23:04\tCEST\nAcusats de pertànyer al GAC sortint de l'Audiència Javier Lizón EFE\nQuè tenen en comú els 30 artefactes que van esclatar a Xile el 2014 —un al metro i un altre en un centre comercial que va causar 14 ferits—, amb la bala que va travessar la cama de l'empresari italià Roberto Adinolfi el 7 de maig del 2012 a Gènova? O amb l'atac incendiari a una sucursal del Banc Santander al districte de Neukölln de Berlín la matinada del 6 de març del 2014? O amb les bombes casolanes que van esclatar a la Basílica del Pilar de Saragossa i a la catedral de l'Almudena de Madrid fa dos anys? Totes aquestes accions terroristes tenen un mateix segell: FAI-FRI, Federació Anarquista Informal-Front Revolucionari Internacional. La seva franquícia a Espanya va ser escapçada la setmana passada en l'anomenada operació Pinyata, amb 15 detinguts acusats de pertinença a grup criminal amb finalitats terroristes. Del cos del conegut com a “anarcoterrorisme” n'han quedat els ossos. Aquesta n'és la radiografia.\nEl segell de FAI-FRI\n- A Xile. 200 atemptats des del 2005, més de 30 el 2014, que van deixar ferits en un centre comercial i al metro.\n- A Alemanya. “La matinada del 6 de març del 2014 van calar foc a una sucursal del banc Santander al districte de Neukölln, Berlín”, reivindicaven al seu web.\n- A Itàlia. Tret al genoll a l'empresari Roberto Adinolfi, 7 de maig del 2012.\n- A Grècia. “L'Anarquia Combativa assumeix l'atac contra la seu de Microsoft a Atenes el 8 d'abril ”, escriuen.\nEnrique Balaguer, conegut als cercles de les cases, centres socials i pisos ocupats com a Kike Mal, té 36 anys i des de l'1 d'abril ocupa una cel·la a la presó de Madrid V. És càntabre de naixement, d'“una família normal”, segons assenyalen fonts policials, però aviat va entrar en contacte amb els moviments insurreccionistes i ocupes. Va destacar en els blocs negres de les manifestacions i de seguida va fer valer la seva “gran capacitat intel·lectual i per articular discursos”. Es va traslladar a Barcelona, principal focus de l'anarquisme a Espanya, on “es concentren milers” de seguidors i simpatitzants més i menys moderats, segons relaten els investigadors que han seguit els seus passos durant dos anys. Va vagar, sempre “sense ofici ni benefici conegut”, per alguns dels centres de peregrinació ocupats —Ateneu Anarquista del Poble-sec, La Casa de la Muntanya, Ateneu Pandora—. Entremig va encoratjar els grups anarquistes de Burgos, ja convertit en “un líder anarcoinsurreccionista”. Va tenir temps també de beure de les fonts originàries de FAI-FRI a Itàlia i Grècia, on va sorgir la federació —reconeguda com a “organització terrorista” a escala europea— el 2004. Va tornar i “va escriure manuals d'acció armada” i de “com ha de desenvolupar-se la lluita”. L'estiu passat —“animat per la pressió policial”— es va traslladar a Madrid. I el 30 de març l'emmanillaven en un pis ocupat de Carabanchel, com a líder de GAC, Grups Anarquistes Coordinats, el braç operatiu de FAI-FRI a Espanya des del 2012, que el seu principal objectiu és “subvertir l'ordre constitucional”, posar fi a la jerarquia de l'Estat i els seus principals centres de poder. A la seva carta fundacional declaren: “Entenem el sabotatge com a valuós en si mateix en el nostre camí de desestabilització, col·lapse i destrucció del sistema i al mateix temps com a propaganda”.\nEl grup començava a tenir una estructura i forma d'aparell\nEl “caràcter carismàtic” de Balaguer, el seu “verb de predicador” i el seu “proselitisme” li van donar un lloc privilegiat, la direcció, el lideratge. “Ell prenia les decisions, impartia les instruccions, dirigia la captació de nous membres joves “valents”, promovia campanyes de solidaritat amb presos anarquistes i dissenyava accions”, explica un dels investigadors, que l'ha seguit molt de prop.\nA poc a poc GAC es va anar implantant a Espanya de manera gradual, amb noms o marques diferents —Grup d'Autodefensa contra el Sistema a Palència, Comando Insurreccionista Mateo Morral a Barcelona, Grup d'Afinitat per l'Anarquia, també a la ciutat comtal, Grup Autònom Madrid, Grup Anticlerical...—. Es van gestar llocs intermedis, va començar a haver-hi repartiment de funcions i aparició de líders locals com Paul Jara Zevallos a Madrid —presumpte autor material de la col·locació de la bomba a la catedral de l'Almudena el 7 de febrer del 2013— o Jorge Linares —àlies Musta—.\nEls centres socials ocupats els donaven cobertura i suport logístic\nLa franquícia espanyola de FAI-FRI es consolidava a força de reunions més o menys clandestines. “Arribaven a prendre mesures de seguretat extremes, com comunicar-se a través d'esborranys de correus electrònics, no portar mai els telèfons mòbils a determinades trobades, posar sempre vigilància a la zona”. Es va anar travant un entramat que començava a adquirir la forma d'“una estructura”, d'un “aparell”, entre Barcelona, Madrid, Palència, Saragossa i Granada, les ciutats on el passat 30 de març la policia va desenvolupar l'operació Pinyata, dirigida pel jutjat d'instrucció número 6 de l'Audiència Nacional i coordinada per la Comissaria General d'Informació, al compàs de les corresponents brigades provincials. Van ser 18 escorcolls i 15 detinguts, la majoria a Madrid, per “sabotatges i col·locació d'artefactes incendiaris, destrosses en 113 caixers i pertinença a grup criminal amb finalitats terroristes”. Cinc van anar directes a presó i la resta va quedar lliure amb càrrecs.\nPrenien mesures de seguretat extremes, fent servir dispositius xifrats\nAquesta operació se sumava i ampliava la coneguda com a Pandora, que va servir per desarticular el comando anarcoterrorista Mateo Morral a Barcelona el 16 de desembre del 2014, amb 11 detinguts. Prèviament, el 13 d'octubre del 2013, la policia havia detingut a Barcelona dos ciutadans xilens —avui a la presó— d'aquesta mateixa cèl·lula com a presumptes autors de la col·locació de la bomba que va explotar a la Basílica del Pilar el 2 d'octubre d'aquell mateix any. Va ser una de les poques vegades en les quals FAI reivindicava un atemptat a Espanya. “El més habitual és que, per mantenir l'anonimat, reivindiquin les seves accions a través d'una pàgina web [Contra Info] que es gestiona des de la Universitat d'Atenes, ja que aquesta és la instrucció internacional de la federació”, expliquen fonts de la investigació.\nLa xarxa de l'anomenat “anarcoterrorisme” està teixida sota el paraigua de centres i cases ocupades, cosa “que els permet canviar de residència i deslocalitzar-se amb facilitat”. Les reaccions de defensa dels detinguts i dels escorcolls en aquests centres socials, no es van fer esperar després de les últimes detencions.\nLa intenció és criminalitzar la nostra lluita, diuen els àcrates\nDes de l'autodenominat Centre Social Ocupat Autogestionat La Quimera, a Lavapiés (Madrid) publicaven: “Això no és més que un altre atac al moviment anarquista amb la intenció de criminalitzar i represaliar la nostra lluita”. I en el mateix sentit es manifestaven des de La 13-14 Okupada, a Vallecas. Posteriorment es convocaven manifestacions de protesta —en les quals també hi va haver detinguts— i concentracions de suport a les portes de l'Audiència Nacional.\nLes investigacions han conclòs que són alguns d'aquests centres els que els han donat cobertura, suport logístic i han servit com a fonts de finançament, “posant guardioles per la causa llibertària, cobrant comissions, fent xerrades, festes i concerts, oferint consumicions per les quals cobren”. Entre la gran quantitat de material confiscat, hi havia prop de 10.000 euros en metàl·lic, a part de dispositius electrònics xifrats, material inflamable (bombones), manuals d'elaboració d'explosius, fotografies de policies... Tot això, en opinió dels investigadors, “són proves i indicis de la finalitat terrorista d'alguns dels seus membres”, que ara el jutge haurà de veure a contraclaror.


Hotel Messenion Messina Itàlia - Ofertes d'hotels amb els MILLORS DESCOMPTES EN LÍNIA\nVia Faranda 7, Messina Centre, Messina, Itàlia, 98123 - Veure al mapa\nTant si es tracta d'un viatge de plaer com si és de negocis, Hotel Messenion és una elecció d'allotjament magnífica quan visiten Messina. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Els visitants d'aquest hotel, poden gaudir d'anar a les atraccions més importants de la ciutat: Església de Santa Elia, Duomo Messina, Chiesa della Santissima Annunziata dei Catalani.\nA Hotel Messenion, l'excelent servei i instal.lacions superiors faran de la vostra estada una experiència inoblidable. Per a la comoditat i comfort dels seus clients, l'hotel ofereix Wi-Fi gratuït en totes les habitacions, recepció 24 hores, instal.lacions per a minusvàl.lids, express check-in/check-out, magatzem d'equipatge.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, servei de despertador, escriptori, mini bar a cada habitació. A més, l'oci que l'hotel ofereix assegurarà que tengui molt a fer durant el dia. Hotel Messenion és una elecció inteligents per a viatgers a Messina, i ofereix una estada relaxant i sense molèsties.\nTots els tipus de viatgers (59) Parelles (29) Viatgers en solitari (23) Famílies amb infants petits (4) Famílies amb infants grans (1) Grups (2)


Xina barat de 11 forats de transferència d'aigua imprimeix els proveïdors i fabricants d'esclops dels homes - Wholesale Direct Factory - Slipperssupplier.com\nCasa » Producte > Zuecos > EVA esclops per a homes\n11 forats Transferència d'aigua Impressió d'esclops masculins\nDescripció del producte de 11 forats Impressió d'impremta d'aigua Impressions d'homes Art. No.: 009P1 1) 15 anys d'experiències en la indústria del calçat i el comerç. 2) Exemples de temps de lliurament: uns 7-15 dies 3) Garantir una producció fiable i un servei creïble de postvenda. 4) Proporcionar un servei amable i càlid i ...\nDescripció del producte de 11 forats Impressió d'impremta d'aigua Impressions d'homes\nArt.No .: 009P1\n1) 15 anys d'experiències en la indústria del calçat i el comerç.\n2) Exemples de temps de lliurament: uns 7-15days\n3) Garantir una producció fiable i un servei creïble de postvenda.\n4) Proporcionar un servei càlid i amable i servei postvenda\n5) Tenim un bon equip amb un bon anglès comunicar-vos amb vostè per correu electrònic, telèfon o un altre Missatgeria instantània\nHot Tags: Impressió d'impressió de transferència d'aigua a 11 forats, Xina, proveïdors, fabricants, fàbrica, venda a l'engròs, barata, preu baix, mostra gratuïta\nEncants populars de sabates de PVC\nCaputxa de Poncho per a dona\nEclipsis de jardí pla per damas\nEclipsi blau per a nens petits\nEncantadora Eagle nina petita Clog Toddlers Sandal\nEVA esclops esclops infermera EVA sabatilles


Quadern "Perspectiva y estructura" de la Editorial El Drac.\nGuia per investigar en la perspectiva i l'estructura del que es dibuixa La perspectiva atmosfèrica La perspectiva lineal central La perspectiva lineal obliqua La perspectiva aèria Estructura Ombres Reflexos Giovanni Guglielmo Civardi va néixer a Milà el 22 de juliol de 1947 . Llicenciat en Economia, va estudiar posteriorment a la Facultat de Medicina i en la Scuola de el Nus de l'Accademia di Brera, i es va dedicar a el retrat ia l'escultura. Durant més d'una dècada va realitzar il·lustracions per a diaris, revistes i cobertes de llibres. Va organitzar mostres personals d'escultura i va ampliar els seus estudis anatòmics durant freqüents estades a França ia Dinamarca. Des de fa molts anys dirigeix cursos d'anatomia i de dibuix de la figura humana, i ha condensat la seva experiència didàctica en nombrosos llibres, reeditats amb freqüència. La majoria d'ells han estat traduïts a diverses llengües (anglès, francès, espanyol, rus, alemany, japonès, etc.). De 2011 data el Quadern de Lourdes, el més recent dels seus apunts de viatge. Actualment viu i treballa a Milà, Casteggio i Niça.\n*** *** close Esgotat 11,00 €


La JEC també pot impedir l’aprovació dels pressupostos\nEl president del Govern, Quim Torra, parlant amb el vicepresident, Pere Aragonès, en una imatge d'arxiu | ACN\nEl Govern s’afanya a enllestir els comptes perquè en cas de fer-se efectiva la inhabilitació de Torra no els podrien portar al Parlament\nper Quico Sallés Barcelona/Parlament. 16 de gener de 2020 11:11\nUn dels protagonistes claus de la legislatura ha estat si el Govern seria capaç o no de tirar endavant els pressupostos després d’anys de pròrrogues. Tot semblava que anava per bon camí, i els departaments de Comunicació del Govern s’afanyaven a esbombar a tot luxe els acords arribats amb els Comuns en aquesta materia. Però l’aparició de la Junta Electoral Central i les seves extravagants resolucions ha bellugat un flanc que fins ara semblava dominat.\nLa decisió de la JEC d’inhabilitar el president Quim Torra ha obert una escletxa que pot alentir, quan no torpedinar, el projecte pressupostari. Així ho veuen des dels serveis jurídics de la Generalitat darrerament dedicats en cos i ànima a elaborar plans de contingències jurídiques davant l’allau de fronts judicials i administratius. Fonts d’aquest departament expliquen a El Món que la Llei 13/2008, del 5 de novembre, de la presidència de la Generalitat i del Govern deixa clar en el seu article 18 que “el Govern cessa quan cessa en el càrrec el president o presidenta de la Generalitat, però es manté en funcions fins a la presa de possessió del nou Govern”. Un article directament relacionat amb el 27. 2 del mateix text que determina que quan “el Govern, quan es troba en funcions, no pot aprovar el projecte de llei de pressupostos de la Generalitat, ni presentar projectes de llei al Parlament, ni dictar decrets legislatius”.\nLa recomanació dels mateixos serveis és que el Govern els aprovi el més aviat possible, abans que qualsevol gir judicial, inhabiliti de manera definitiva el president Torra. “Si l’executiu català els aprova abans de la inhabilitació i els registra al Parlament, la cambra sí que podria aprovar-los”, detallen les mateixes fonts jurídiques del Govern. És a dir, el que perilla ara com ara és que s’aprovin abans que el Govern entri en funcions, però si entra en funcions després que hagi entrat els comptes a la cambra, el Parlament els pot aprovar i entrarien en vigor.\nDes de Presidència, però, veuen “ara com ara improbable aquest escenari”. “En dues setmanes a tot estirar els comptes han d’estar a aprovats i entrats al Parlament”, apunten. “La JEC ens ha posat més pressió, però pràcticament els comptes estan superant els darrers serrells i detalls”, comenten des de Palau. “De moment, el tempo està més o menys controlat, però amb l’Estat mai se sap”, avisen.


European Flavours & Fragrances Spain, Bio-Fil i Hercal Diggers, empreses guanyadores dels Premis Cambra 2022 - Cambra Terrassa\nLa gala dels Premis Cambra tindrà lloc el dia 14 de juliol al Teatre de la Passió d’Olesa de Montserrat, en un acte que reivindicarà la finalització de la B-40\nEls Premis Cambra 2022 compten amb el patrocini de CaixaBank, Fragrance Science, Consorci de la Zona Franca, Grupo Preving, Bidons Egara, Circutor, Direxis (GrupTG DX), Ekon, Masachs Naus Industrials, Sarsa Vallès, Kern Pharma, Lasenor, Baldó i Associats Constructora, DSV, Heavy Movement, JPM – Inmuebles y Gestión 1993, La Sirena, Serafí Indústria Gràfica i Eurofragance. Amb la col·laboració de l’Ajuntament d’Olesa de Montserrat, Casamitjana, la Passió d’Olesa de Montserrat, el RACC i amb Diari de Terrassa i Via Empresa com a Media Partners\nTerrassa, 27 de maig de 2022. La Cambra de Comerç, Indústria i Serveis de Terrassa informa de les empreses guardonades amb els Premis Cambra 2022, pel que fa a les tres categories obertes a la participació, per a les quals es van rebre un total de 36 candidatures. No ha estat fàcil, ja totes elles eren meritòries i amb projectes molt consistents, però el jurat després de successives valoracions va tancar el seu veredicte.\nEl Jurat dels Premis Cambra 2022, reunit el passat dilluns va atorgar, en una laboriosa tasca de selecció, el Premi Cambra a la Internacionalització a European Flavours & Fragrances Spain (Rubí); el Premi Cambra a la Innovació a Bio-Fil (Terrassa) i el Premi Cambra a la Sostenibilitat a Hercal Diggers (Terrassa).\nLes tres empreses guanyadores dels Premis Cambra 2022\nEuropean Flavours & Fragrances Spain (Rubí), Premi Cambra 2022 a la Internacionalització\nFundada l’any 2013, European Flavours & Fragrances Spain, situada a Rubí, es dedica a la fabricació i la comercialització d’aromes destinades a la indústria de l’alimentació i les begudes.\nActualment, European Flavours & Fragrances Spain, amb clara vocació internacional des de la seva creació, desenvolupa un model d’exportació directa a clients estratègics de països emergents, agents comercials i distribuïdors exclusius, a més de comptar amb filial comercial i oficines comercials internacionals. Actualment, exporta els seus productes a 36 països d’arreu del món, entre els quals s’hi troben: Nigèria, Marroc, Regne Unit, Turquia, Emirats Àrabs Units, Ucraïna, Rússia, Filipines, Kuwait, Malàisia, Jordània, Pakistan, Singapur, Ghana, Vietnam, Kènia i l’Aràbia Saudita, entre d’altres.\nLa companyia compta amb 22 treballadors i treballadores i també amb 4 estudiants en pràctiques en la modalitat de Formació Professional Dual, per la qual European Flavours & Fragrances Spain hi té una aposta ferma, a més de col·laborar de forma estreta amb diferents empreses i institucions locals.\nAmb l’aplicació d’una estratègia “close to market”, la companyia coneix i actualitza de forma continuada les necessitats dels seus clients, per oferir-los aquells productes que requereixen. European Flavours & Fragrances Spain manté una política de millor, adaptació i innovació dels productes i serveis orientada al posicionament en els mercats internacionals, amb la incorporació de laboratoris de R+D. A més, compta amb un pla de formació i sensibilització en internacionalització per al seu equip professional.\nBio-Fil (Terrassa), Premi Cambra 2022 a la Innovació\nBiología y Filtración SL (Bio-Fil), va néixer l’any 2011 i es dedica a la creació, patent i millora dels sistemes de tractament de les aigües residuals, tant municipals com industrials. Compta amb oficines a Terrassa i a Santa Eulàlia de Ronçana. Bio-fil ha registrat diferents patents de sistemes biològics i productes.\nDarrerament, ha dissenyat un nou procés innovador que unifica dues tecnologies en una més compacta. Aquest procés permet augmentar la capacitat de tractament en més d’un 35% d’una depuradora municipal sense necessitat d’ampliar l’obra civil, eliminant la totalitat de la matèria orgànica, i eliminant una gran part dels contaminants emergents, com ara fàrmacs, disruptors endocrins, etc. fet que no es pot eliminar en instal·lacions convencionals, així com canviar el color de tot tipus d’aigua sense la necessitat d’afegir reactius químics.\nEl projecte s’ha dut a terme en el marc del programa Ris3Cat d’ACCIÓ, de la Generalitat de Catalunya, que està centrat en la elaboració d’estratègies de recerca i innovació per a l’especialització intel·ligent que s’ajustin al potencial d’innovació. Bio-Fil duu a terme projectes conjunts amb la Universitat Politècnica de Catalunya (UPC).\nHercal Diggers (Terrassa), Premi Cambra 2022 a la Sostenibilitat\nHercal Diggers (Terrassa) va néixer l’any 2006 i es dedica al sector de la construcció: obra civil, moviment de terres, enderrocs i fabricació d’àrids reciclats i de formigó. Compta actualment amb una plantilla professional formada per 180 treballadors\nHa posat en marxa a Terrassa la planta de valorització de residus “H-Zero”, la primera i única instal·lació estatal que transforma els residus de la construcció en àrids reciclats rentats d’excel·lent qualitat i aptes per a la fabricació de formigó sostenible. Així, Hercal Diggers, especialista en enderrocs, recicla la runa i racionalitza l’ús de materials naturals a l’hora de produir formigó, ja que utilitza els àrids reciclats rentats obtinguts al procés. Amb la planta “H-Zero”, Hercal Diggers persegueix aconseguir ser neutre en emissions. De fet, l’any 2021, la companyia va tractar 100.000 tones de residus, que es van reciclar i no van anar a parar a abocadors.\nA més, amb l’objectiu de descarbonitzar part de l’activitat industrial, varen incorporar 3.000 m² de plaques fotovoltaiques, que redueixen el consum energètic de les oficines i de la planta. Hercal Diggers duu a terme un càlcul de la petjada de carboni en la seva activitat, així com el càlcul de la petjada hídrica. Cal remarcar també la incorporació d’una planta de decantació que els permet reutilitzar el 100% de l’aigua utilitzada en el procés de rentat dels àrids. D’altra banda, han incorporat també una excavadora híbrida i carregadors elèctrics a l’aparcament de la companyia per a un procés de substitució de la flota de vehicles cap a cotxes elèctrics.\nHercal Diggers, des de l’any 2007 és una de les més de 2.000 entitats adherides a la xarxa espanyola del Pacte Mundial i els seus 10 principis universals de conducta i acció en matèria de drets humans i empresa. Col·labora amb centres especials de treball i duu a terme accions de Responsabilitat Social Corporativa: com ara accions de conscienciació sobre el reciclatge amb estudiants universitaris, patrocini d’equips esportius (Unió Colomenca d’Atletisme i cadet femení del Club Handbol Terrassa), col·laboració amb campanyes solidàries, etc.\nJurat multidisciplinari dels Premis Cambra 2022\nEl passat dilluns 23 de maig al matí, el Jurat dels Premis Cambra es va reunir per valorar les 36 candidatures presentades i decidir les tres empreses guanyadores, una per cadascuna de les categories obertes a la participació: Internacionalització, Sostenibilitat i Innovació. Totes les candidatures eren mereixedores d’un guardó, per la seva implicació, esforç i tenacitat en la gestió de la companyia en les tres àrees esmentades, però només tres podien ser seleccionades per obtenir el Premi Cambra 2022.\nEl jurat dels Premis Cambra 2022 està format per les següents personalitats del món empresarial, de l’administració, empreses guardonades en edicions anteriors dels Premis Cambra i mitjans de comunicació:\nPresident del Jurat dels Premis Cambra 2022:\nSantiago Sabatés i Mas, vicepresident primer de la Cambra de Terrassa\nMembres del Jurat dels Premis Cambra 2022:\nDídac Solà i Sánchez, regidor de Promoció Econòmica de l’Ajuntament d’Olesa de Montserrat.\nPere Masachs, membre del Ple i de la Comissió dels Premis Cambra de la Cambra de Terrassa.\nPepe García Balagué, director general de Folgarolas Tèxtil SA, empresa que va obtenir el Premi Cambra 2019 a la Innovació, la Recerca i el Desenvolupament.\nJordi Aguasca i Marsà, director de Transformació Tecnològica i Disrupció d’ACCIÓ (Generalitat de Catalunya).\nAlbert Closas, director del programa “Valor Afegit” de TV3.\nSecretària del Jurat dels Premis Cambra 2022: Susanna Patiño, secretària general de la Cambra de Terrassa\nEn els propers dies, Premi Cambra a la Trajectòria Empresarial\nA més dels Premis Cambra oberts a la participació, com és tradicional, també hi haurà un Premi Cambra 2022 que reconeixerà la Trajectòria Empresarial d’un empresari/empresària de la demarcació i que s’atorga a proposta del Comitè Executiu de la Cambra de Terrassa. El Premi Cambra a la Trajectòria Empresarial es farà públic en els propers dies.\nGala dels Premis Cambra 2022: Dijous 14 de juliol – Teatre de la Passió (Olesa de Montserrat)\nEls Premis Cambra 2022 es lliuraran en el marc d’un acte relacional al Teatre de la Passió d’Olesa, el proper dijous 14 de juliol a la tarda, que té com a repte combinar tres elements clau dels valors que aporta l’entitat: el reconeixement als mèrits empresarials en diferents facetes, la creació d’un espai relacional per al teixit empresarial i reivindicar els interessos generals de les empreses del territori per al foment de l’activitat econòmica en general. L’acte combinarà espectacle, entreteniment i reconeixement a les empreses de la demarcació.\nEn aquest sentit, i conjuntament al lliurament dels diferents premis, aquesta nova edició dels Premis Cambra sota el títol: “La real Passió d’Olesa: la B40”, se centrarà en la reivindicació de la necessària i urgent finalització del Quart Cinturó com a infraestructura cabdal per l’activitat socioeconòmica de la demarcació de la Cambra, de Catalunya en general i on el potencial d’Olesa de Montserrat és molt significatiu.\nEls patrocinadors dels Premis Cambra 2022


Striptease D'Histories: CÒCTEL D'IMATGES I PARAULES.....\nPublicat per Striper a 2/18/2009 07:00:00 a. m.\nEs massa aviat per pensar...\n18 de febrer de 2009 a les 7:25\nLa foto tuya de cuando joven es fantástica, bueno y la de los calzoncillos, jejeje.\n18 de febrer de 2009 a les 8:07\nLa fira de l'aixada medieval és meravellosa, he estat veure més en Google.\nUna foto bonica de tu com a home més jove:-) Salutacions, -10 C avui a Hèlsinki!\n18 de febrer de 2009 a les 8:34\nUna barreja que m'ha fet somriure!\n18 de febrer de 2009 a les 8:49\nJoan, molt millor sense barba, no?\nCom canvia la gent, amb els anys...\nOOOOOH quina cara més neta i polida :) i que elegant de Senyor feudal :) o eres un mercader ric :)\n18 de febrer de 2009 a les 10:02\nDoncs jo trobo que la barba et quedava molt bé. Per cert, no t´imaginava així de jove. Petons\n18 de febrer de 2009 a les 10:54\nesto ya es muy friki....\n18 de febrer de 2009 a les 11:33\nNi penso, ni sóc gaire res de bo, ara mateix...bufffff\nEstàs guapíssim d'home medieval....\n18 de febrer de 2009 a les 13:00\nLa primera foto es genial , els records , que seria de nosaltres sense ells , encara que comprobem que ens anem fent cada cop mes adults (per no dir la paraula)\n18 de febrer de 2009 a les 13:04\nllevabas pantalones de campana!!!!jaja\nPor cierto, yo tuve caramelos de fresa en forma de pene, los mismos que el de la foto!\n18 de febrer de 2009 a les 14:55\nEl vídeo del afeitado es muy muy muy fuerte\n18 de febrer de 2009 a les 15:54\n18 de febrer de 2009 a les 16:35\nQue senyor medieval mes ...!! i suposo que tu vás pasar millor que bé.\nEn quan al tema que exposes avui tens tota la rao, saps Albert Einstein ho va dir de diferent manera pero la esencia es la mateixa :\n"La diferencia entre el pasado, el presente y el futuro es solo una ilusión persistente."\nI referent al video de l'afeitada et dire el que va dir Marco Tulio Cicerón:\n"Los hombres son como los vinos: la edad agria los malos y mejora los buenos". I per suposat el teu cas es evident que es el segon!!\n18 de febrer de 2009 a les 17:10\nNo m’enyoro del passat, em sento amb tantes ganes per viure coses noves... el meu cap no para de donar-me idees que m’il•lusiona’n ... Si continuo així em moriré “con las botas puestas” , el nou dia sempre em sorprèn!\nM'acabes de recordar que seria necessari que m'afeités :) els gustos... em fas pensar i crec que en cites aplicaré algunes idees :)\n18 de febrer de 2009 a les 20:09\ncollons !!! ... quina cara de pocs amics et queda al final del video !!! ... m'has fet por i tot !!! ... salut\n18 de febrer de 2009 a les 22:14\nsi, al passat, de vegades millor tornar-hi ben poquet i de puntetes!\n18 de febrer de 2009 a les 23:21\nei, així la barba ja forma part del passat? tens molta traça! Ara quan et volguem veure amb barba, podem fer servir el bloc com a àlbum de fotos del passat. Tot i que hi ha coses del passat que tornen al present... qui sap, potser un dia tornes a aparèixer amb barba, oi?\n19 de febrer de 2009 a les 0:22\nMolt bé, senyor actor, ben rodejat amb la noblesa i un afaitat impecable! (quan et vegin els de la tele, segur que et voldran contractar, ni una rascadeta! i unes cares boníssimes!)\nEt felicito per la vida sense fum!\nLa barba et queda bé, però ara se't pot llepar millor... Pensava en la Lluna, és clar! ;-)\n19 de febrer de 2009 a les 14:55\nAAA con que fent amistad amb les altures eee si el bisbe vora les fotos gorrines que penjes, et penjava a tu ajajja ;) (que fariem sense eises fotos?), bo ja estava clar que de jove eres guapo perque hara tb ho ets pero... ais en eixa pinta de Cuentame tens un no se que, que, que se jo.\n19 de febrer de 2009 a les 15:59\naquests dies estic malaltet però no m'he pres cap pastilla com la de la primera foto\n19 de febrer de 2009 a les 17:16\njo estic enfadada amb el temps en general...\n19 de febrer de 2009 a les 17:54\nQuina bona festa i quina feinada fer fora la barba, jejej\nt'has fet un virtuós de la càmera i del youtube!\nQuina gràcia de jovenet!\nQuina xulada la fira de l'aixada. Quanta partipació i animació! A veure si vaig a veure-la en directe un altre any\n20 de febrer de 2009 a les 1:47\nM´ha encantat el vídeo a on t´afeites... podríes haver somrigut una mica al final??? Molt millor sense barba i molt bé els cabells curts.\n20 de febrer de 2009 a les 11:49\ndespres de veure't afeitan-te, dóna ganes de ferho jo tambe jejeje.\n20 de febrer de 2009 a les 14:38\nHola Striper! Sense cap compromís per part teva però amb molta il·lusió per part meva, al meu raconet hi ha una coseta que et pertany...\nMira que només hi he anat una vegada a la fira de l'aixada, però em va agradar tant!!! Vem anar-hi fa dos anys i ens ho vem passar d'allò més bé, tot i que fa dos anys no t'hauria reconegut si t'hagués vist passar. Ara sí que ho he pogut fer al vídeo :)\nD'on treieu les robes? Justament en aquesta fira em vaig vaig estar mirant vestits de l'època, són tan macos!!!\n21 de febrer de 2009 a les 0:20\nSense passat i records no seríem nosaltres.\nDemà també nosaltres formarem part del passat i delsrecords. Ara , avui és el moment per a gaudi-los!\n21 de febrer de 2009 a les 17:03\nPrimer de tot felicitar-te perque no toques el tabac i per tant com be dius no en fas olor.\nI desprès qué dir!! del passat es tot el que tenim al damunt, les imatges ens hi fan tornar per moments i després hem de continuar vivint i anant endavant. Ara, també es bo veure com hem anat canviant, oi que si?\n21 de febrer de 2009 a les 20:01\njajajaja, ai, que aquest post me l'havia saltat! ric perquè les galetes de la Taca tenen forma d'os, i de moment,a la primera foto, m'havia semblat veure un os de la Taca. Digue'm innocent (després ja ho he vist bé, ep!)\n22 de febrer de 2009 a les 12:20\nCom tu curres noi.\nSense barba estás bé. Amb barba tens un aire més seriós.\n23 de febrer de 2009 a les 22:18


Neix l’Escola de Futbol Sant Adrià - Diari de Sant Adrià\nNeix l’Escola de Futbol Sant Adrià\nSant Adrià de Besòs tindrà un nou club a la ciutat a partir de la pròxima temporada: l'Escola de Futbol Sant Adrià. Un projecte jove, il·lusionant i que vol arrelar amb força al barri a la ciutat, al barri del Besòs i als voltants.\n“El projecte esportiu a l'Escola és oferir la pràctica esportiva als nens i nenes de Sant Adrià de Besòs. S'ha de contribuir en la formació com a persones perquè els valors que pot oferir un esport com és el futbol complementa l'educació al voltant de l'escola i la família. Volem formar els nois a tots els nivells”, descriu el coordinador de l'entitat, Jordi Tomás.\nEl taronja i el blau són els dos colors corporatius escollits que lluiran els jugadors del Club i a l'escut es pot identificar un dels símbols més arrelats amb la ciutat, les Tres Xemeneies. Ara com ara, el club tindrà conjunts a totes les categories i es vol reforçar la base.\nQualsevol ciutadà o familiar interessat pot adreçar-se al 609 35 81 82 o apropar-se a les oficines del Club, ubicades als Camp Municipals del Besòs. Entre l'oferta d'inscripció destaca el campus d'hivern gratuït. La EFSA ja ha iniciat els entrenaments amb totes les mesures sanitàries i protocol pertinent.\nArticle anteriorEl Sant Gabriel, favorito en una temporada incierta\nArticle següentEl Adrianenc prepara su regreso a Plata


Els trastorns de la conducta alimentària (anorèxia, bulímia i obesitat) són patologies causades per molts factors i tenen conseqüències en la salut i el comportament de qui la pateix i al seu entorn. Si bé al principi aquests trastorns es donaven majoritàriament a nenes i dones joves, amb el pas del temps s’han generalitzat a d’altres segments de població. El tractament és llarg i complex, per tant es requereix un seguiment mèdic i psicològic i una forta implicació de les famílies.\nUs presentem un recull de cerques bibliogràfiques on trobareu documents que tenim a les biblioteques URL sobre aquest tema. així com els enllaços a entitats que treballen aquest tema\nPer poder consultar els enllaços a Discovery primer us heu de loginar a " El meu compte "\nDiscovery (Eina de descoberta de la biblioteca)\nAnorèxia (Articles científics 2012-2018)\nBulímia (Articles científics 2012-2017)\nObesitat (Articles científics 2012-2018)\nTrastorns de la conducta alimentaria (Articles científics 2012-2017)\nACAB Associació Catalana contra l’Anorèxia i la BulímiaEntitat sense ànim de lucre que va néixer l'any 1992, impulsada coordinadament entre familiars i especialistes de l'Hospital Clínic de Barcelona per ajudar i acompanyar a les persones afectades per un trastorn de la conducta alimentària.\nAcademy for Eating DisordersAssociació professional a nivell global compromesa en la investigació de trastorns alimentaris, educació, tractament i prevenció. AED ajuda als investigadors a connectar i col·laborar amb altres investigadors i estar al corrent de recents avenços en investigació de trastorns alimentaris.\nAEETCA Asociación Española para el Estudio de los Trastornos de la Conducta AlimentariaAssociació que reuneix a la majoria de professionals responsables de la investigació i el tractament dels trastorns alimentaris de la conducta a Espanya.\nCanal Salut. Generalitat de Catalunya. Trastorns de la conducta alimentariaA través del Canal Salut de la Generalitat de Catalunya podeu trobar informació sobre el tractament i la prevenció dels trastorns de conducta alimentària més freqüents. També ofereix informació sobre els recursos existents a través de la xarxa de salut pública per ajudar a superar aquests trastorns.\nPrograma DEUWATSPrograma de Betévé televisió, emès el 30 de gener del 2018: Trastorns de la conducta alimentària


Concurs Museu escultura Leganés\nMUSEU D'ESCULTURA A L'AIRE LLIURE\nConcurs Museu d' Escultura a l'aire lliure a Leganés (Seleccionat 7/264)\nEl projecte és una ampliació de l’edifici existent, dins el parc a on hi ha exposades les escultures, per mostrar les obres de petit format o de materials que no resisteixen estar a l’aire lliure.\nPartim del concepte de bosc, els boscos que poblaven la zona en temps antics, i del concepte de meseta, de Deleuze i Guattari, com a espai sense límits continu.\nL’estructura organitzativa de l’espai són uns camins longitudinals que distribueixen temàticament les escultures i uns camins transversals que són els que provoquen visions contrastades entre escultures de diferents temàtiques.\nAixí que transformem l’edifici existent deixant les dues barres longitudinals i ampliant-les amb edificis-camí que s’introdueixen pel bosc.\nL’edifici existent es lliura de tots els envans interiors i es deixa en cru, les intervencions es faran amb estructures metàl·liques desmuntables i tancaments amb planxes de policarbonat i teles. A l’exterior s’hi afegeix una capa d’aïllant i de teixit impermeable de color negre.\nEls edificis-camí, que contindran les escultures, també estan formats per estructures metàl·liques desmuntables, planxes de policarbonat i teles metàl·liques. La visió de les escultures es barreja amb el moviment dels vehicles i persones dels voltants.\nEl bosc d’escultura té uns límits difosos, no és una tanca contundent i rectilínia, sinó que és una tela metàl·lica poc espessa i que es mou sinuosament entre els arbres.\nLa vegetació del bosc és autòctona amb plantes silvestres que no necessiten un gran manteniment.


Parlam de... gestió universitària. Presa de possessió d'un degà i tres directors de departament - Hemeroteca - Actualitat - Universitat de les Illes Balears\nSeccions: Parlam de... gestió universitària. Presa de possessió d'un degà i tres directors de departament\nParlam de... gestió universitària. Presa de possessió d'un degà i tres directors de departament\nEl Rector de la UIB, Llorenç Huguet, acompanyat pels membres del Consell de Direcció, ha presidit la presa de possessió del doctor Andreu Sansó com a degà de la Facultat d’Economia i Empresa, i dels doctors Miquel Bennàssar, com a director del departament d’Infermeria i Fisioteràpia; Josep Servera, com a director del departament de Filologia Espanyola, Moderna i Llatina; i Juan José Montaño, com a director del departament de Psicologia.\nEl nou degà de la Facultat d’Economia i Empresa, el doctor Andreu Sansó, substitueix en el càrrec la doctora Margalida Payeras, que va ser elegida vicerectora d’Alumnes, Titulats i Ocupabilitat de la UIB. Els Estatuts de la UIB, a l’article 48, parlen de la figura del degà o director d’escola com el representant del centre i exerceix les funcions de direcció i gestió ordinària. El degà l’elegeix la Junta de Facultat entre els professors de vinculació permanent a la Universitat que imparteixen docència al centre. El mandat dura quatre anys, i pot ser reelegit només una vegada. També pot cessar a petició pròpia, o com a conseqüència d’una moció de censura.\nEntre les competències d’un degà o director d’escola hi ha les de dirigir, coordinar i supervisar les activitats de la facultat o escola; convocar, presidir i supervisar les sessions de la junta de facultat o escola, i executar-ne els acords; designar els vicedegans o subdirectors i el secretari de la facultat o escola durant el curs acadèmic, i la memòria d’activitats realitzades; presentar a la junta de facultat o escola un pla d’activitats a desenvolupar durant els curs acadèmic; i executar el pressupost de la facultat o escola, entre d’altres.\nEl doctor Miquel Bennàssar, elegit director del departament d’Infermeria i Fisioteràpia de la UIB substitueix el doctor Antoni Aguiló, qui actualment és vicerector de Campus, Cooperació i Universitat Saludable de la UIB. Per altra banda, el doctor Juan José Montaño, elegit director del departament de Psicologia, substitueix el doctor Jordi Llabrés, que ara és vicerector d’Innovació i Transferència. I el doctor Josep Servera, passa a ser director del departament de Filologia Espanyola, Moderna i Llatina, en substitució de la doctora Maria Antònia Fornés, que actualment és la vicerectora de Cultura, Projecció Social i Seus Universitàries de la UIB.\nA l’article 50, els Estatuts de la UIB parlen del director de departament com a representant del departament que exerceix les funcions de direcció i gestió. L’elegeix el consell de departament entre professors doctors amb vinculació permanent a la Universitat i el mandat també és per quatre anys i només pot ser reelegit una vegada més, encara que pot cessar a petició pròpia, o com a conseqüència d’una moció de censura, que es presenta al consell de departament.\nEntre les competències dels directors de departament hi ha les de dirigir, coordinar i supervisar les activitats del departament; convocar, presidir i dirigir les sessions del consell de departament; designar el subdirector, el secretari i els membres de la comissió de direcció del departament; presentar al consell de departament el pla d’activitats que es desenvoluparà durant el curs acadèmic, així com la memòria anual d’activitats. També presenta la proposta del pla docent anual del professorat assignat al departament i executa les previsions pressupostàries assignades al departament.


El davanter ha donat les gràcies a l'afició per la rebuda\nREDACCIÓ Barcelona 26/02/2011 21:43\nRaúl Tamudo, davanter de la Reial Societat, ha confessat a la zona mixta de Cornellà-el Prat que ha viscut un partit "molt especial" en tornar a l'estadi del seu antic club, l'RCD Espanyol, en el qual va marcat 129 gols en 340 partits i que va deixar la temporada passada de forma polèmica.\n"No hi havia cap morbo per a mi. L'únic que hi ha hagut és el que ha posat la premsa", ha apuntat el futbolista català. "Ha estat un partit molt especial per a mi i se m'ha fet rar enfrontar-me al que ha estat el meu equip durant tants anys", ha asseverat el davanter, actual màxim realitzador del bloc donostiarra.\nTamudo ha girat full a la seva sortida polèmica de l'Espanyol per un encreuament de declaracions entre el mateix futbolista, el seu representant i la directiva blanc-i-blava en la qual s'acusaven de voler trencar la seva relació contractual d'aleshores: "A mi el que m'agrada és jugar a futbol, cosa que l'any passat no vaig poder fer". El punta de la Reial ha lamentat el resultat ampli amb el qual la Reial Societat torna a Sant Sebastià (4-1): "És una pena perquè eren tres punts importants per a nosaltres".\nTamudo ha vist "molt bé l'Espanyol" i li ha desitjat "el millor". El golejador txuri urdin s'ha canviat la samarreta amb el davanter periquito Álvaro Vázquez.